recursal/SuperWikiNEXT-32B huggingface dataset:
Kloorietaani on tässä konformaatiossa todennäköisimmin, Cl ja viereisen hiilen yksi vetyatomi (vasemmalla alhaalla) juuri samassa tasossa, koska C-Cl -sidoksen sitovan orbitaalin elektronit osuvat vasemman alemman C-H -sidoksen hajottavalle orbitaalille.
**Stereoelektroniikka** koskee orgaanisessa kemiassa elektronien jakautumista molekyylien sisällä ja sen stereokemiallisia vaikutuksia. Aaltofunktioiden muodosta voi ennustaa sen, miten ja erityisesti missä asennossa (konformaatiossa) molekyyli reagoi. Yksinkertaiset ideaalitapaukset riittävät usein, mutta tarkkaan laskentaan kvanttimekaniikkaa käyttäen tarvitaan paljon tietokonetehoa.

Stereokemia muuttuu tai pysyy usein stereokemian takia. (Muita syitä ovat steerinen vaikutus ja epimerisaatio.) Esimerkiksi bimolekyläärisessä substituutioreaktiossa havaitaan, että stereokemia kääntyy täsmälleen toisin päin: vasenkätisestä tulee oikeakätinen ja toisin päin. Syy on siinä, että katkeavan sidoksen hajottava orbitaali on vastakkaisessa suunnassa sidoksen suhteen. Kun sidos katkeaa, se tapahtuu lisäämällä nukleofiili hajottavalla orbitaalille.

Hyperkonjugaatio on ilmiö, jossa jotkin elektronit, kuten sidosten elektronit tai vapaat elektroniparit luovuttavat elektronitiheyttä toisen sidoksen hajottavalle orbitaalille. Tämä heikentää sidosta, mutta myös tekee molekyylin vakaammaksi. Koska sekä sidoksilla että niiden hajottavilla orbitaaleilla on avaruudellinen suunta, hyperkonjugoitunut konformaatio on vakaampi (alemman energian) muoto.

Esimerkiksi anomeerinen efekti johtuu stereoelektroniikasta: substituenttien hajottava orbitaali vuorovaikuttaa elektroneja luovuttavan happiatomin vapaiden elektroniparien kanssa. Esimerkiksi pyranoosisokerimolekyyli on siksi siinä konformaatiossa, jossa renkaassa olevan hapen vapaat elektroniparit ja viereinen substituentti ovat samassa linjassa. Tämä siitäkin huolimatta, että tämä konformaatio on jännittynyt.

Erilaisten diastereomeerien erilainen reaktiivisuus selittyy stereoelektroniikalla ja steerisillä vaikutuksilla.

Katso myös
----------

* Orgaaninen kemia
* Stereokemia
Arkeologeja Sterkfonteinin luolilla.
**Sterkfontein** on kalkkikiviluolien sarja Gautengin provinssissa Etelä-Afrikassa. Luolat ovat olleet paleontologien ja antropologien kiinnostuksen kohteina, sillä niistä on löytynyt varhaisten ihmisapinoiden jäänteitä. Sterkfontein on yhdessä parin läheisen fossiilien löytöpaikan kanssa Unescon maailmanperintöluettelon kohde.

Sterkfontein sijaitsee kukkulalla Rietspruitjoen eteläpuolella. Sieltä on löytynyt ihmisapinoiden jäänteitä noin 3,5–1,5 miljoonan vuoden takaa. Robert Broom löysi sieltä 1936 ensimmäisen aikuisen *Australopithecus africanus* -jäännöksen. Sterkfonteinista on kaivettu noin 500 luetteloitua kohdetta. Niistä pääosa on *Australopithecus africanus* -lajin jäännöksiä, mutta lisäksi on löytynyt *Paranthropus robustus*- ja *Homo habilis* -lajien luita. Lisäksi luolista on kaivettu tuhansia työkaluja, jotka ovat vierinkivi- ja Acheulin kulttuurien valmistamia, tuhansia eläinten jäänteitä ja fossilisoitunutta puuta.

Witwatersrandin yliopisto omistaa luolat, ja se tekee nykyään pääosan kaivauksista alueella. Luolat ovat myös suosittu matkailukohde, ja sinne on rakennettu ravintola ja kokoustila sekä polkuja ja informaatiotauluja luolastoon. Näyttelytiloissa esitellään muun muassa luolageologiaa, nisäkkäitä, ihmisfossiileja, fossiloitumisprosessia ja paleobotaniikkaa.

Lähteet
-------

ICOMOS: Advisory Body Evaluation (pdf) UNESCO World Heritage Centre. Viitattu 12.4.2012. (englanniksi)

### Viitteet

1. 1 2 3  ICOMOS, s. 2.
2. 1 2  Sterkfontein Caves Paarl:  SA Places.  Arkistoitu 15.5.2012. Viitattu 12.4.2012. (englanniksi)

Aiheesta muualla
----------------

* Kuvia tai muita tiedostoja aiheesta **Sterkfontein** Wikimedia Commonsissa
Albert Gortais oli MPR:n puoluesihteerinä 1940-luvun loppupuolen. Kuva vuodelta1947.
**Mouvement Républicain Populaire** (**MRP**) oli Ranskassa neljännen tasavallan aikana toiminut kristillisdemokraattinen puolue, joka oli useasti hallituspuolueena.

Puolue perustettiin 26. marraskuuta 1944, pian sen jälkeen Ranska oli vapautunut saksalaismiehityksestä. Koko 1940-luvun jälkipuoliskon ajan se sai säännöllisesti vaaleissa noin 25 prosentin kannatuksen ja toimi tuona aikana Ranskan hallitusten selkärankana. Kylmän sodan alettua poliittinen kenttä kuitenkin polarisoitui, ja keskustapuolueena MRP menetti kannatustaan sekä oikealle että vasemmalle. Vuoden 1951 vaaleissa sen kannatus putosi 12,6 prosenttiin eikä sen jälkeen enää palannut entisiin lukemiin. Puolueen suuruuden päivinä sen tunnettuja johtajia olivat muun muassa pääministereinäkin toimineet Georges Bidault ja Robert Schuman. Monet puolueen perustajista olivat olleet sodan aikana mukana vastarintaliikkeessä ja sodan jälkeen MRP:n katsottiin olevan puolueista lähimpänä Charles de Gaullea. MRP ei kuitenkaan hyväksynyt kaikkia de Gaullen linjauksia ja viidennen tasavallan aikana suhteet presidenttiin huononivat.

Vuoden 1965 presidentinvaaleissa MRP asettui yhdessä useiden muiden keskusta-oikeistolaisten puolueiden kanssa tukemaan Jean Lecanuetia, joka sai vasta kolmanneksi eniten ääniä. Lecanuetia tukeneet puolueet muodostivat helmikuussa 1966 uuden Centre Démocrate -nimisen keskustapuolueen, mutta se menestyi heikosti vuosien 1967 ja 1968 parlamenttivaaleissa. MRP lakkasi tällöin käytännössä toimimasta itsenäisenä puolueena.

Lähteet
-------

1. 1 2  Popular Republican Movement (englanniksi) *Encyclopædia Britannica Online Academic Edition*. Viitattu 18.5.2013.
**Hästö** on kylä Salon kaupungin Särkisalossa. Hästö sijaitsee meren rannalla Laukaanlahden ja Ervastonlahden välisellä niemellä.

Hästö kuuluu Särkisalon mantereen puoleisiin alueisiin. Kyläalueen pohjoisrajalla kulkee Perniönjoki ja alueen itälaidalla on neljän hehtaarin kokoinen Hästönlampi. Hästön ydinalue on peltomaisemaa, mutta kylän eteläosaa hallitsevat kallioiset ja metsäiset mäet. Kylän länsi- ja etelärannoilla on paljon kesäasutusta.

Hästön kantatila toimii edelleen maatilana. Tilan päärakennus on 1880-luvulta, mikä tekee siitä yhden Särkisalon vanhimmista rakennuksista. Hästössä on toiminut saha, joka nykyisin toimii pienvenetelakkana.

Lähteet
-------

1. ↑  Kansalaisen karttapaikka Maanmittauslaitos. Viitattu 24.9.2018.
2. ↑  Hästönlampi *jarviwiki.fi*. Järviwiki. Viitattu 24.9.2018.
3. ↑  Luettelot Salon seudun merkittävistä rakennetun ympäristön kokonaisuuksista, ryhmistä ja alueista (pdf) (s. 46) Varsinais-Suomen liitto.  Arkistoitu 24.9.2018. Viitattu 24.9.2018.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Särkisalo |
| --- |
|  |
| Taajamat | 
* Förby

 |
|  |
| Rekisterikyliä | 
* Aisböle
* Bastböle
* Falkki
* Finnari
* Förby
* Hakkala
* Heikberg
* Hästö
* Kaukassalo
* Kiviniemi
* Kota
* Kraila
* Montola
* Muuri
* Niksaari
* Norrby
* Pensalo
* Pettu
* Seppälänmäki
* Siksalo
* Suutarkylä
* Särkisalon kirkonkylä
* Söderby
* Taamarla
* Tessvärr
* Verkkoranta

 |

 |
Haita esittävä satunnaispistestereogrammi
Paavi Pius X stereokuvaparissa
**Stereogrammi** on optinen harha, jossa kaksiulotteinen kuva saadaan näyttämään kolmiulotteiselta. Tavallisesti stereogrammiin piilotettu kolmiulotteinen kuva saadaan näkyviin kohdistamalla katse kuvan taakse tai kuvan etupuolelle.

Stereogrammeja laadittiin jo vuosia ennen kuin ne tulivat uudelleen suosituiksi tietokoneiden kehityksen myötä. Klassisissa stereogrammeissa eli stereokuvapareissa syvyysvaikutelma saadaan aikaan ottamalla kohteesta kaksi kuvaa hiukan eri kuvakulmista ja asettamalla nämä vierekkäin (katso stereoskopia). Uudempi stereogrammien laji on yhden kuvan stereogrammi eli autostereogrammi. Päinvastoin kuin klassisissa stereogrammeissa, näissä stereokuvissa katsoja ei yleensä näe kuvaan piilotettua aihetta ennen kuin silmät on kohdistettu oikein.

Stereogrammeja voi katsoa myös kohdistamalla katse kuvan eteen eli katsomalla kieroon. Tällöin syvyysvaikutelma muuttuu päinvastaiseksi. Jotkut stereogrammit on laadittu siten, että kuva näkyy oikein nimenomaan kieroon katsomalla.

Salvador Dalí loi joitakin vaikuttavia stereogrammeja tutkiessaan optisia harhoja.

Katso myös
----------

* 3D-grafiikka
* stereoskopia
* stereoskooppi
* anaglyfikuva
* autostereogrammi
* lentikulaarinen kuva

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Stereogrammi**.
* Gene Levinen värillisiä stereogrammeja (englanniksi)
* Gallery of 3D Stereogram Images (englanniksi)
* Stereogram Software (englanniksi)
* Stereogram Examples (Arkistoitu – Internet Archive) (englanniksi)
* 3DJournal: Artikkeleja 3D-kuvista ja -elokuvista (englanniksi)
* Explora Museum, Frankfurt am Main (saksaksi)
* Museum 3. Dimension, Dinkelsbühl, Saksa (saksaksi)
* Ohjeita kolmiulotteisten kuvien näkemiseen (englanniksi)
* 3-D and SIRDS stereogram images (Arkistoitu – Internet Archive) (englanniksi)
**Anette Stai** (s. 1961) on norjalainen entinen malli.

Anette Stain vanhemmat, jotka itsekin olivat tehneet mallin töitä, kehottivat häntä kokeilemaan alaa, jotta hän voisi pudottaa painoa ja kohottaa itsetuntoaan. Stai meni mallikouluun, ja vuoden 1980 syksyllä hän voitti Ford-mallitoimiston Supermodel of the World -kilpailun (tuolloin kilpailun nimi oli Face of the ’80s). Hän oli kilpailun ensimmäinen voittaja.

Stai teki muutaman vuoden paljon töitä, mutta väsyi alaan ja päätti lopettaa mallin työt. Hän on sittemmin tehnyt töitä muotitoimittajana ja valokuvaajana, sekä kirjoittanut kirjoja.

Stai on naimisissa, ja hänellä on kaksi poikaa ja kaksi poikapuolta.

Lähteet
-------

1. ↑  So Much for the Third World: The Face of the '80s, We Are Told, Is Blond and Norwegian *People*.  17.11.1980. Time Inc. Viitattu 16.1.2016. (englanniksi)
2. ↑  Dahl, Madeleine: Vår neste supermodell? *Klikk.no*.  8.10.2008. Viitattu 16.1.2016. (englanniksi)
3. ↑  Vagen, Angelica: Supermodellen Anette Stai (54): – Jeg gikk til bunns. Utbrent, deprimert. *VG*.  8.4.2015. Viitattu 16.1.2016. (norjaksi)
4. ↑  Tidligere supermodell Anette Stai (54) er et klassisk eksempel på et helt nytt fenomen: De nye bestemødrene. *kk.no*. Viitattu 16.1.2016. (norjaksi)

Aiheesta muualla
----------------

* Dagbladet - Portrettet Haastattelu. 20.3.2006 (norjaksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
*Tämä artikkeli kertoo tiedonpakkauksesta. Muita merkityksiä täsmennyssivulla.*
**ZIP** on tiedon pakkaukseen käytetty tiedostomuoto. Siihen liittyvä tiedostopääte on .zip.

Historiaa
---------

ZIP-formaatin kehitti PKWARE-yhtiön perustaja Phil Katz. Hän julkaisi ensimmäisen version ZIP-formaatista uuden PKZIP-pakkausohjelman yhteydessä vuonna 1989. Nimi *zip* viittaa nopeuteen, ja sitä ehdotti Katzin ystävä Robert Mahony. Nimellä he halusivat kertoa, että PKZIP oli paljon nopeampi kuin muut silloin markkinoilla olleet pakkausohjelmistot.

1990-luvulla julkaistiin graafisella käyttöliittymällä varustettu WinZip. PKWARE julkaisi myös oman versionsa. Uudet versiot olivat paljon edellisiä helpompia käyttää.

Tekniikka
---------

Zip käyttää verrattain yksinkertaista pakkausmenetelmää, joka pakkaa jokaisen tiedoston erikseen. Tämä nopeuttaa tiedostojen lukua, kun yhtä tiedostoa etsiessään ei tarvitse ladata muiden tiedostojen dataa. On kuitenkin mahdollista, että varsin pieniä tiedostoja pakatessa tiedoston koko voi kasvaa. Tieto paketin sisältämistä tiedostoista on tallennettu paketin loppuun, mikä tekee paketin jakamisesta moneen tiedostoon vaikeaa.

Zip osaa monia erilaisia pakkausalgoritmeja, mutta yleensä se käyttää Katzin kehittämää Deflate-algoritmia. Se tukee myös yksinkertaista salasanasuojausta, joka on tosin osoittautunut helpoksi murtaa.

Ohjelmat
--------

Zip-tiedostoja voi pakata ja avata nykyään monilla eri ohjelmilla. Niitä ovat muun muassa PeaZip, WinZip, PicoZip, Info-Zip, WinRar, IZArc ja 7-Zip. Myös Microsoftin Windows XP ja Vista-käyttöjärjestelmissä, sekä Applen OS X -käyttöjärjestelmässä on integroitu Zip-pakkaaja. Linux-jakeluissa on yleensä mukana Info-Zipin *zip* ja *unzip*-työkalut. Lisäksi ainakin Linux Mint 17:ssä zip-tiedostot voidaan avata Pluma-ohjelmalla .txt-muodossa.

Zipiä on yleisenä ja avoimena pakkausmuotona sovellettu myös muihin tarkoituksiin. Esimerkiksi Javan JAR-ohjelmapaketit, OpenOfficen ODF ja sähköisten kirjojen jakeluformaatti EPUB ovat itse asiassa Zip-tiedostoja.*lähde?*

Lähteet
-------

1. ↑  PKWARE remembers Phil Katz *pkware.com*.
2. ↑
**Moussa Wagué** (s. 4. lokakuuta 1998 Bignona, Senegal) on senegalilainen jalkapalloilija, joka edustaa espanjalaisseura FC Barcelonaa. Hän pelaa oikeana laitapuolustajana. Wagué edustaa myös Senegalin maajoukkuetta.

Ura
---

Wagué pelasi vuosina 2014–2016 Aspire Academyn paidassa. Hän jatkoi uraansa KAS Eupenissa vuoteen 2018 saakka, jolloin hän teki sopimuksen Barcelona B:n kanssa. Vuonna 2019 Wagué siirtyi Barcelonan riveihin. Hän on edustanut Senegalin maajoukkuetta vuosina 2017–2019.

Lähteet
-------

1. ↑  Moussa Wague *www.fcbarcelona.com*. Viitattu 1.8.2019. (englanniksi)
2. 1 2  Moussa Wagué - Career Statistics *www.transfermarkt.com*. Viitattu 1.8.2019. (englanniksi)
3. ↑  Moussa Wagué - Player Profile 19/20 *www.transfermarkt.com*. Viitattu 1.8.2019. (englanniksi)

  

Senegalin joukkue – Jalkapallon MM-kilpailut 2018
1 Diallo |
2 Mbodj |
3 Koulibaly |
4 Ciss |
5 Gueye |
6 Sané |
7 Sow |
8 Kouyaté |
9 Diouf |
10 Mané |
11 N’Doye |
12 Sabaly |
13 A. N’Diaye |
14 Konaté |
15 Sakho |
16 K. N’Diaye |
17 Ndiaye |
18 Sarr |
19 Niang |
20 Baldé |
21 Gassama |
22 Wagué |
23 Gomis |
Valmentaja Cissé

Senegalin joukkue – Jalkapallon AM-kilpailut 2019
1 Diallo |
2 Ciss |
3 Koulibaly |
4 Cissé |
5 Gueye |
6 Sané |
7 Konaté |
8 Kouyaté |
9 Niang |
10 Mané |
11 Baldé |
12 Sabaly |
13 N’Diaye |
14 Saivet |
15 Diatta |
16 Mendy |
17 Ndiaye |
18 Sarr |
19 Diagne |
20 Thioub |
21 Gassama |
22 Wagué |
23 Gomis |
Valmentaja Cissé
**Anett Kontaveit** (s. 24. joulukuuta 1995 Tallinna) on virolainen tennispelaaja. Kontaveit on korkeimmalle koskaan sijoitettu virolainen tennispelaaja. Parhaimmillaan hän on ollut kaksinpelissä WTA-listan sijalla 2 kesäkuussa 2022. Hän on voittanut urallaan kuusi WTA-turnausta kaksinpelissä. Junioreiden maailmanlistalla hän oli parhaimmillaan sijalla neljä syyskuussa 2012.

Vuonna 2012 Kontaveit pääsi loppuotteluun Yhdysvaltain avointen tyttöjen kaksinpelissä. Loppuottelussa hän hävisi Samantha Crawfordille. WTA-turnauksen pääsarjassa Kontaveit pelasi ensimmäisen kerran Miamissa vuonna 2012. Vuonna 2014 hän pelasi ensimmäisen kerran Grand Slam -turnauksen pääsarjassa Wimbledonissa. Vuoden 2015 Yhdysvaltain avoimissa Kontaveit eteni neljännelle kierrokselle, missä hävisi Venus Williamsille. Hän nousi maailmanlistalla sadan parhaan joukkoon syyskuussa 2015.

Kontaveit saavutti ensimmäisen WTA-turnausvoittonsa kaksinpelissä ’s-Hertogenboschissa kesäkuussa 2017 voitettuaan loppuottelussa Natalja Vihljantsevan. Hän eteni samana vuonna loppuotteluun myös Biel/Biennessä, missä hävisi Markéta Vondroušoválle ja Gstaadissa, missä hävisi Kiki Bertensille.

Vuoden 2018 Australian avoimissa Kontaveit päihitti Aleksandra Krunićin ja Mona Barthelin edeten kolmannelle kierrokselle, missä voitti maailmanlistan seitsemäntenä olleen Jeļena Ostapenkon. Neljännellä kierroksella hän hävisi Carla Suárez Navarrolle.

Toisen WTA-turnausvoittonsa kaksinpelissä hän saavutti Clevelandissa elokuussa 2021 voitettuaan loppuottelussa Irina-Camelia Begun.

Kolmas turnausvoitto tuli jo syyskuussa Tšekin Ostravassa, jossa loppuottelussa kukistui Maria Sakkari luvuin 6:2, 7:5 ja neljäs lokakuussa Moskovassa, jossa Kontaveit voitti finaalissa Venäjän Jekaterina Aleksandrovan 4:6, 6:4, 7:5.

Lähteet
-------

1. 1 2 3 4 5  Anett Kontaveit *wtatennis.com*. Women's Tennis Association. Viitattu 18.3.2019. (englanniksi)
2. ↑  Anett Kontaveit itftennis.com.  Arkistoitu 23.11.2012. Viitattu 18.11.2012. (englanniksi)
3. ↑  Virolaispelaaja pääsi lähelle Grand Slam -voittoa Yle Urheilu. Viitattu 18.11.2012.
4. ↑  Venus Williams Cruises Into Quarterfinals *NBC Bay Area*. Viitattu 26.2.2018. (englanniksi)
5. ↑  FANTASTILINE: Anett Kontaveit võitis karjääri esimese WTA-turniiri! *sport.ohtuleht.ee*. Viitattu 18.6.2017.
6. ↑  WTA Gstaad - Kiki Bertens beats Kontaveit to get her fourth career-title *Tennis World USA*. Viitattu 26.2.2018. (englanniksi)
7. ↑  Kontaveit powers past Begu to win second career title in Cleveland-title *Women's Tennis Association*. Viitattu 30.8.2021. (englanniksi)
8. ↑  Kontaveit takes down Sakkari in Ostrava for third career title-title *Women's Tennis Association*. Viitattu 28.9.2021. (englanniksi)
9. ↑  Kontaveit comeback in Moscow final denies Alexandrova *Women's Tennis Association*. Viitattu 25.10.2021. (englanniksi)

Aiheesta muualla
----------------

* Kuvia tai muita tiedostoja aiheesta **Anett Kontaveit** Wikimedia Commonsissa

* Anett Kontaveit WTA:n sivuilla (englanniksi)
* Anett Kontaveit ITF:n sivuilla (englanniksi)
**Samuel Jacob "Sam" Bradford**  (s. 8. marraskuuta 1987 Oklahoma City, Oklahoma) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Tällä hetkellä hänellä ei ole voimassa olevaa pelaajasopimusta.

Pelaajaura
----------

St. Louis Rams varasi Bradfordin ensimmäisellä varausvuorolla vuoden 2010 NFL:n varaustilaisuudessa. Ennen ammattilaisuraansa Bradford pelasi yliopistojalkapalloa Oklahoman yliopistossa, ja voitti vuonna 2008 Heisman Trophyn parhaana yliopistopelaajana.

Bradford pelasi Ramsin aloittavana pelinrakentajana vuosina 2010–2015. Rams myi Bradfordin yllättäen maaliskuussa 2015 Philadelphia Eaglesiin vaihdossa Nick Folesiin ja varaustilaisuuden kahteen varausvuoroon. Bradford oli jo pohtinut pelaajauransa lopettamista, mutta hänen entinen valmentajansa puhui hänet ympäri.

Bradford pelasi Eaglesin pelinrakentajana lopulta vain kauden; Eagles varasi kauden jälkeen lupaavan pelinrakentajan Carson Wentzin ja myi Bradfordin ennen seuraavan kauden alkua Minnesota Vikingsiin seuraavan vuoden varaustilaisuuden ensimmäisen kierroksen varausvuoroa vastaan.

Bradford oli Vikingsin aloittava pelinrakentaja kahden kauden ajan. Tosin hän loukkasi polvensa kauden 2017 alussa ja oli sivussa suurimman osan kaudesta. Hän palasi kokoonpanoon pudotuspeleissä, mutta vahvan kauden pelannut Case Keenum sai toimia joukkueen pelinrakentajana. Bradfordin sopimus päättyi tuohon kauteen ja hän teki sopimuksen Arizona Cardinalsin kanssa. Bradford pelasi Cardinalsissa vain kolme ottelua ja hänet siirrettiin penkille heikon pelaamisen vuoksi. Kauden puolivälissä Cardinals purki Bradfordin sopimuksen.

Katso myös
----------

* Luettelo NFL:n ykkösvarauksista

Lähteet
-------

1. 1 2  Sam Bradford *pro-football-reference.com*. Sports Reference LLC. Viitattu 16.7.2016. (englanniksi)
2. ↑  Sam Bradford *sports-reference.com*. Sports Reference LLC. Viitattu 16.7.2016. (englanniksi)
3. ↑  Marc Sessler: Rams trading Sam Bradford to Eagles for Nick Foles *nfl.com*. Viitattu 16.2.2019. (englanniksi)
4. ↑  Brandon Lee Gowton: Sam Bradford was talked out of quitting football by his former coach Bleeding Green Nation. Viitattu 16.2.2019. (englanniksi)
5. ↑  Conor Orr: Sam Bradford traded to Vikings for two draft picks *NFL.com*.  3.9.2016. National Football League. Viitattu 3.9.2016. (englanniksi)
6. ↑  Chris Tomasson: Vikings activate QB Sam Bradford off injured reserve for Sunday’s playoff game TwinCities. Viitattu 16.2.2019. (englanniksi)
7. ↑  Mookie Alexander: Arizona Cardinals release Sam Bradford, as bad signing led to predictably bad results Field Gulls. Viitattu 16.2.2019. (englanniksi)
**Move1** on suomalainen kapearaiteinen teollisuusveturi.

Move1 –moottoriveturi varastoituna; veturista puuttuu hytti
Veturityypin valmistus alkoi Valmetin Tampereen tehtailla samaan aikaan sotakorvausveturien kanssa. Tyyppiä valmistettiin aluksi puukaasukäyttöisenä, joskin nopeasti siirryttiin bensiinikoneisiin. 

Move 1 on kaksiakselinen, jossa molemmat akselit vetävät. 

Veturia toimitettiin runsaasti eri teollisuuslaitoksille, ja sitä on säilynyt useita kappaleita. Useimmat ovat varastoituina vaihtelevassa kunnossa. Ajokuntoisena on tiettävästi vain kolme: Ähtärin eläinpuiston rautatien ykkösveturina käytetty entinen VAPOn Kurjennevan turveradan veturi (49/1947, 0-4-0 dm), joka nykyisin on Robert Sandin rautatiellä, Kiikan tiilitehtaan veturi (29/1947) joka on samalla omistajalla sekä Toijalan Veturimuseossa oleva entinen Nakkilan kenttäradan veturi (ex Urjalan tiilitehdas). Kahteen viimeksi mainittuun on vaihdettu tehokkaampi kone ja riisuttu hytti.

Move1 –moottoriveturin varastoituna Minkiöllä ollut runko nousee ratatyövaunun nosturilla avovaunun kyytiin siirtoa varten. Kuorman alla operaatioon käytetty pikakunnostettu Kyröskosken sähkörautatien vaunu
Useita kunnostuskelpoisia yksilöitä on Jokioisten museorautatien omistuksessa. Perjantaina 28. elokuuta 2010 siirrettiin Minkiöltä Humppilaan yksi varastoituna ollut pelkän alustan ja konetilan kehykset käsittävä Move1, jonka kunnostusta suunnitellaan.

Aiheesta muualla
----------------

* Robert Sand: Jäljellä olevat Move 1 veturit *vaunut.org*

Lähteet
-------

* Resiina-lehti 3/89, s. 12 - 13
**ZROCK** on Kempeleen Zemppi-areenassa keväisin järjestettävä kaksipäiväinen raskaampaan rockiin ja metallimusiikkiin keskittyvä festivaali. Se järjestettiin ensimmäisen kerran vuonna 2017 yksipäiväisenä tapahtumana Zemppi Areenassa. Vuonna 2018 ZROCK muutettiin kaksipäiväiseksi sisäfestivaaliksi.

Historia
--------

**2017**

ZROCK perustettiin keväällä 2017. Ensimmäinen ZROCK juhlittiin yksipäiväisenä ja festeillä nähtiin Amorphis, Viikate ja Tuohimaa.

**2018**

Keväälle 2018 festivaali kasvoi kaksipäiväiseksi. Festivaalin lavalla nähtiin: Stam1na, Viikate, Kotiteollisuus, S-Tool, Lost Society ja Nicumo.

Marraskuussa 2018 järjestettiin ensimmäistä kertaa myös ZROCK Winterspecial. Lavalla nähtiin Children Of Bodom ja Lost Society.

**2019**

Kahden päivän festivaalilla esiintyi 10 bändiä: Turmion Kätilöt, Beast In Black, Stratovarius, Backyard Babies (SWE), Smash Into Pieces (SWE), Lost Society, Turisas, The Duskfall (SWE), Doom Unit ja Flat Earth.

Marraskuussa 2019 järjestettiin jälleen ZROCK Winterspecial, jossa lavalla nähtiin: Amorphis, Soilwork (SWE) ja MØL (DEN).

**2020**

Festivaali jouduttiin siirtämään poikkeuksellisesti syksyyn koronapandemian jyllätessä. ZROCK-lavalta striimattiin liveshow't suorana yli 20 eri maahan. Lavalla nähtiin Beast In Black, Turmion Kätilöt, Mokoma, Korpiklaani, Timo Rautiainen & Trio Niskalaukaus, Ruoska, S-Tool, Tuohimaa ja Groupie High School. 

**2021**

Festivaali piti välivuoden koronapandemian takia.

**2022**

5v-juhlafestivaalia vietettiin useiden ulkomaalaisten bändien voimin, kun lavalla nähtiin Týr (FO), Aephanemer (FRA), Eyes Wide Open (SWE) ja The Haunted (SWE). Lavalla nähtiin myös kotimaisia artisteja: Stam1na, Lähiöbotox, Stereo Terror, Embraze, One Morning Left ja Fear Of Domination.

**2023**

Keväällä-23 kaksipäiväinen ZROCK-festivaali juhlitaan kuudetta kertaa 31.3-1.4.2023. Artistit: Apocalyptica, Turmion Kätilöt, Dynazty (SWE), Diablo, Bloodred Hourglass, Ruoska, Brymir, Atlas ja Stereo Terror.

Lähteet
-------

*
**Zégoua** on maalaiskunta ja sen keskuskylä Sikasson alueen Kadiolon piirissä Malissa. Se sijaitsee lähellä Norsunluurannikon rajaa 15 kilometriä Kadiolosta kaakkoon. Kunnassa on 33 100 ja keskuskylässä 20 500 asukasta (vuonna 2009).

Zégouan kunnan pinta-ala on 449 neliökilometriä. Se rajoittuu pohjoisessa Kadiolon piirin Loulounin ja lännessä Kadiolon kuntiin, etelässä Norsunluurannikkoon ja idässä Burkina Fasoon. Pinnanmuodostusta leimaavat tasangot, laaksot ja ylängöt. Seutu kuuluu Sudanin ja Guinean siirtymävyöhykkeeseen.

Kuntaan kuuluu yhdeksän kylää.

Zégouan kautta kulkee Sikasson ja Norsunluurannikon rajan välinen maantie RN7. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi ja durra. Kotieläimiä ovat naudat, lampaat, vuohet ja aasit.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 24.2.2018.
2. 1 2 3  Plan de securite alimentaire: Commune rurale de Zégoua 2006-2010 *fsg.afre.msu.edu*.  2006.  Arkistoitu 13.3.2016. Viitattu 24.2.2018.
3. ↑  Mali - Région de Sikasso: Carte de référence *reliefweb.int*. Viitattu 24.2.2018.
**Zürichin liikennelaitos** (saks. *Verkehrsbetriebe Zürich, VBZ*) on Sveitsin Zürichissä toimiva julkisen liikenteen yritys. Se harjoittaa raitiovaunu-, johdinauto- ja junaliikennettä Zürichin kaupungin ja lähikuntien alueella.

Historiaa
---------

Zürichin julkinen liikenne alkoi 1890-luvulla. Kaupunki perusti vuonna 1896 oman raitiovaunuyrityksen (Städtische Strassenbahn Zürich, StStZ). Toiminta laajeni sittemmin johdinauto- ja linja-autoliikenteeseen. Yritys on toiminut vuodesta 1950 nimellä Verkehrsbetriebe Zürich.

Yritys
------

VBZ:n liikevaihto oli vuonna 2017 runsaat 600 miljoonaa frangia, ja yrityksen palveluksessa oli noin 2 500 henkilöä.

Liikenne
--------

Liikennelaitos hoitaa raitioliikennettä 17 reitillä. Trolleybussiliikennettä on viidellä reitillä. Perinteistä linja-autoliikennettä VBZ:llä on 55 reitillä. Lisäksi yritys liikennöi kolmen yksityisen yrityksen liikenteen (Polybahn, Dolderbahn, Forchbahn). VBZ:n kulkuneuvoilla tehtiin vuonna 2017 runsaat 320 miljoonaa matkaa.

* Raitiovaunuverkosto vuonna 2019.Raitiovaunuverkosto vuonna 2019.
* Johdinautoreitit vuonna 2018.Johdinautoreitit vuonna 2018.
* Linja-autoreitit Zürichin ja lähikuntien alueella.Linja-autoreitit Zürichin ja lähikuntien alueella.

Lähteet
-------

1. 1 2 3 4  VBZ Geschäftsbericht 2017 (Yrityksen vuosikertomus vuodelta 2017) *stadt-zuerich.ch*. Viitattu 16.12.2018. (saksaksi)
2. ↑  Wägli, Hans G.: *Schienennetz Schweiz. Réseau ferré suisse*, s. 114. Strecken, Brücken, Tunnels. Ein technisch-historischer Atlas. Atlas technique et historique. Toutes les lignes, les ponts, les tunnels. Zürich: AS Verlag & Buchkonzept AG, 2010. ISBN 978-3-909111-74-9. (saksaksi), (ranskaksi)

Aiheesta muualla
----------------

* Kuvia tai muita tiedostoja aiheesta **Zürichin liikennelaitos** Wikimedia Commonsissa
**Arvid Pelše** (latv. *Arvīds Pelše*) (7. helmikuuta 1899 – 29. toukokuuta 1983) oli latvialaissyntyinen neuvostoliittolainen poliitikko.

Etelälatvialaiseen maalaisperheeseen syntynyt Pelše liittyi Latvian bolševikkeihin Riiassa vuonna 1915. Seuraavana vuonna hän tapasi Leninin Sveitsissä. Vuonna 1917 hän osallistui Lokakuun vallankumoukseen.

Kesäkuussa 1940 Pelše oli mukana toteuttamassa Latvian liittämistä Neuvostoliittoon. Hänet nimitettiin Latvian kommunistisen puolueen pääsihteeriksi vuonna 1959 ja NKP:n keskuskomitean jäseneksi vuonna 1961. Samana vuonna Pelše ehdotti Riian kaupungin nimen muuttamista Gagariniksi juuri avaruuslennolta palanneen ja tuolloin Riiassa asuneen Juri Gagarinin kunniaksi, mutta neuvostojohto piti ehdotusta liian pitkälle menevänä.

NKP:n 23. puoluekokous vuonna 1966 palkitsi Pelšen politbyroon täysjäsenyydellä, jota ei kovin usein myönnetty vähemmistökansallisuuksien edustajille. Pelše säilytti asemansa kuolemaansa saakka vuoteen 1983.

YYA-sopimukseen liittyvää konsultaatiomahdollisuutta Pelše piti hyödyllisenä keinona vaikuttaa Suomen sisäpolitiikkaan.

Arvid Pelše ja NKP:n pääideologi Mihail Suslov olivat langoksia keskenään.

Lähteet
-------

1. ↑  Max Jakobsson: Kekkonen ja uudet vaaran vuodet *Helsingin Sanomat*.  31.10.1996.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Alankomaat
* Puola

 |

 |
**Ömer Zülfü Livaneli** (s. 20. kesäkuuta 1946 Ilgın, Turkki) on turkkilainen kirjailija, runoilija, säveltäjä, laulaja, poliitikko ja ihmisoikeusaktivisti. 

Hän toimi maansa parlamentissa kansanedustajana Tasavaltalaisen kansanpuolueen (CHP) riveissä vuosina 2002–2007. Hän on tehnyt musiikillista yhteistyötä maansa ulkopuolella muun muassa kreikkalaisen laulajan Maria Farantourin, säveltäjä Mikis Theodorakisin ja amerikkalaisen laulajan Joan Baezin kanssa. Hän on ollut Unescon hyvän tahdon lähettiläänä vuodesta 1996. Hänen kirjojaan on käännetty useille kielille.

Livaneli ja Maria Farantouri konsertoimassa vuonna 2012.

Lähteet
-------

1. ↑  Last.fm: Zülfü Livaneli *last.fm* Viitattu 9.4.2015
2. ↑  Omer Zülfü Livaneli | United Nations Educational, Scientific and Cultural Organization *unesco.org* Viitattu 9.4.2015


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Belgia
* Yhdysvallat
* Tšekki
	+ 2
* Australia
* Kreikka
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Arvopaperistamisella** tarkoitetaan erilaisia strukturoidun rahoituksen tekniikoita, joilla tuleviin kassavirtoihin oikeuttavia saatavia muunnetaan sijoittajille myytäviksi arvopapereiksi, yleensä joukkovelkakirjoiksi. Arvopaperistamisessa kootaan suuri, yleensä vähintään useiden satojen miljoonien eurojen arvoinen saatavakanta eli -pooli, joka toimii myytävien arvopapereiden vakuutena. Poolissa olevien saatavien erääntyessä kertyvistä velallisten suorituksista maksetaan sijoittajille takaisin heidän pääomansa korkoineen.

Usein arvopaperistamista varten perustetaan *erillisyhtiö* (special purpose vehicle, SPV), jolle velkoja eli *alullepanija* myy saatavapoolinsa. Erillisyhtiö laskee liikkeelle joukkovelkakirjoja, joiden myynnistä saaduilla varoilla suoritetaan alullepanijalle poolin myymisestä syntynyt saatava. Alullepanija hyötyy arvopaperistamisesta muun muassa siten, että se voi näin muuntaa tulevia kassavirtojaan likvideiksi varoiksi ja hallinnoida luottoriskejään.

Yhdysvaltalaiset Fannie Mae ja Freddie Mac ovat suurimpia arvopaperistamista harjoittavia yhtiöitä. Ne ostavat pankeilta asuntoluottoja, paketoivat ne saatavapooleiksi ja laskevat liikkeelle joukkovelkakirjoja. Näiden kahden yhtiön eräänä tarkoituksena on lisätä asuntoluottojen tarjontaa Yhdysvalloissa.

Historia
--------

Venetsialaiset kehittivät joukkovelkakirjamarkkinat 1110-luvun lopulla. "Velkojen muuttaminen edelleen kaupattaviksi arvopapereiksi on taloudellisen kasvun ja kulttuurin perusta. Ilman velkaa kaupittelevia pankkiireja ei olisi Firenzen taideaarteita tai ylipäätään paljon mitään."

Lähteet
-------

1. ↑  Talouselämä 30/2009, s. 57, Niall Fergusonin kirjasta Rahan nousu. Maailman rahoitushistoria, Terra Cognita 2009
**Jonas Müller** (s. 19. marraskuuta 1995 Berliini) on saksalainen jääkiekkoilija ja olympiamitalisti, joka edustaa DEL-joukkue Eisbären Berliniä. Hän on pelipaikaltaan puolustaja.

Ura
---

Müller on Eisbären Berlinin kasvatti. Kaudella 2013-2014 hän debytoi ammattilaistasolla pelaten Eisbärenin joukkueessa 11 ottelua ilman tehomerkintöjä. Seuraavalla kaudella hän pelasi 27 ottelua Berlinissä sekä 20 ottelua lainalla Saksan toiseksi korkeimmalla sarjatasolla pelaavassa Dresdner Eislöwenissä. Hänet valittiin myös edustamaan Saksan alle 20-vuotiaiden maajoukkuetta nuorten maailmanmestaruuskilpailuissa. Müller pelasi turnauksessa kuusi ottelua saaden tilastoihinsa yhden kahden minuutin rangaistuksen.

Kausi 2015-2016 oli Müllerin ensimmäinen kokonainen pääsarjatasolla. Hän teki 51 ottelussa tehot 1+11=12. Kaudella 2017-2018 hänellä oli koko DELin paras plus/miinus-tilasto. Müller valittiin ensimmäisiin aikuisten arvokisoihinsa, kun hän pääsi edustamaan Saksaa Pyeongchangin vuoden 2018 talviolympialaisiin. Turnauksen viidessä pelaamassaan ottelussa hän teki yhden maalin. Saksa voitti olympiahopeaa. Müller valittiin myös maailmanmestaruuskilpailuihin samana vuonna sekä 2019 ja 2021.

Eisbären Berlin voitti kaudella 2020-2021 Saksan mestaruuden. Toukokuussa 2021 Müller ja Eisbären solmivat kolmen vuoden pituisen jatkosopimuksen. Uuden sopimuskauden ensimmäinen kausi päättyi jälleen Saksan-mestaruuteen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Eisbären Berlin | DEL | 11 | 0 | 0 | 0 | 0 | – | – | – | – | – |
| 2014–2015 | Eisbären Berlin | DEL | 27 | 1 | 6 | 7 | 12 | 3 | 0 | 0 | 0 | 0 | U20 | 6 | 0 | 0 | 0 | 2 |
|  | Dresdner Eislöwen | DEL2 | 20 | 1 | 4 | 5 | 10 | 5 | 0 | 0 | 0 | 10 |
| 2015–2016 | Eisbären Berlin | DEL | 51 | 1 | 10 | 11 | 34 | 7 | 1 | 0 | 1 | 0 |
| 2016–2017 | Eisbären Berlin | DEL | 29 | 2 | 7 | 9 | 18 | 14 | 1 | 2 | 3 | 14 |
| 2017–2018 | Eisbären Berlin | DEL | 51 | 3 | 4 | 7 | 73 | 18 | 0 | 7 | 7 | 10 | OK | 5 | 1 | 0 | 1 | 2 |
|  |  |  |  |  |  |  |  |  |  |  |  |  | MM | 7 | 0 | 1 | 1 | 16 |
| 2018–2019 | Eisbären Berlin | DEL | 37 | 5 | 5 | 10 | 34 | 8 | 0 | 0 | 0 | 10 |
| 2019–2020 | Eisbären Berlin | DEL | 51 | 0 | 15 | 15 | 71 | – | – | – | – | – |
| 2020–2021 | Eisbären Berlin | DEL | 37 | 7 | 8 | 15 | 32 | 9 | 0 | 2 | 2 | 4 | MM | 10 | 0 | 1 | 1 | 4 |
| 2021–2022 | Eisbären Berlin | DEL | 55 | 4 | 16 | 20 | 34 | 12 | 3 | 3 | 6 | 10 | OK | 4 | 0 | 1 | 1 | 0 |
|  |  |  |  |  |  |  |  |  |  |  |  |  | MM | 8 | 1 | 1 | 2 | 2 |
| 2022–2023 | Eisbären Berlin | DEL | 54 | 5 | 9 | 14 | 29 | – | – | – | – | – | MM | 10 | 2 | 3 | 5 | 2 |
| 10 kautta | yhteensä | DEL | 403 | 28 | 80 | 108 | 337 | 71 | 5 | 14 | 19 | 48 |

Lähteet
-------

* Jonas Müller *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jonas Müller EliteProspects. Viitattu 1.8.2021. (englanniksi)
2. ↑  Erste Personalentscheidungen bei den Eisbären  9.5.2021. Eisbären Berlin. Viitattu 1.8.2021. (saksaksi)
**Lesnoje** (ven. Лесно́е) on kylä ja maalaiskunta Tverin alueella Venäjällä. Se sijaitsee 191 kilometriä Tveristä pohjoiseen lähellä Novgorodin alueen rajaa. Kylä on Lesnojen piirin keskus. Asukkaita keskuskylässä oli 1 666 henkeä, Lesnojen kylän maalaiskunnassa 2 194 ja koko Lesnojen piirissä 5 252 henkeä (vuonna 2010).

Paikalla sijainnut Smerdynin pogosta mainitaan ensimmäisen kerran vuonna 1545. 1600-luvulla sen lähikyliin asettui asumaan tverinkarjalaisia. Vuonna 1930 kylä sai nimen Lesnoje. Nykyään siellä toimii maatalous- ja puunhankintayritys.

Lähteet
-------

1. ↑  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  ИИЦ «Статистика России».  Arkistoitu 15.3.2013. Viitattu 27.7.2013. (venäjäksi)

Aiheesta muualla
----------------

* Lesnoje Tverin alue -tietosanakirjassa[vanhentunut linkki] (venäjäksi)
**Gustaf Edvard Reguel Wolff** (31. tammikuuta 1862 Vaasa – 24. helmikuuta 1917 Tukholma, Ruotsi) oli suomalainen liikemies ja metsäyhtiö Tornatorin toimitusjohtaja ja suuri osakkeenomistaja.

Wolffin vanhemmat olivat kauppaneuvos Carl Gustaf Wolff ja Natalia Strömstén. Hän pääsi ylioppilaaksi Vaasan lyseosta 1880.

Wolff oli Oy Tornator Ab:n toimitusjohtajana vuodesta 1891 yhtiön perustajan Wolter Ramsayn kuoltua ja hän hoiti tehtävää vuosina 1891–1897 ja 1901–1904. Hän osallistui 1900-luvun alussa aktivistien toimintaan ja hänet karkotettiin Suomesta 1903 yhdessä veljensä konsuli Eugen Wolffin kanssa. He pääsivät palaamaan Suomeen 1905. Wolff toimi sittemmin liikemiehenä ulkomailla. Vuonna 1906 Victor Ek ja Reguel Wolff hankkivat Mercator-nimisen höyrylaivan, joka siirtyi 1907 Helsingfors Rederiaktiebolagin omistukseen alkaen liikennöidä Etelä- ja Pohjois-Amerikan välistä lastiliikennettä. Laiva upposi ensimmäisen maailmansodan aikana ajettuaan saksalaisten sukellusveneen laskemaan miinaan Englannin kanaalissa 13. lokakuuta 1916.

Reguel Wolff oli naimisissa 1887–1906 Elsa Ramsayn kanssa, liitto päättyi avioeroon. Heidän poikansa oli jääkäriliikkeessä mukana ollut lääketieteen lisensiaatti Carl Thomas Reguel Wolff joka tuomittiin Saksassa tehdystä siviilihenkilön surmasta sekä Suomessa 1921 tehdystä jääkärikapteeni Magnus Ekbladin murhasta.

Lähteet
-------

1. 1 2 3 4  Reguel Wolff. *Ylioppilasmatrikkeli 1853–1899*. Helsingin yliopiston verkkojulkaisu.
2. 1 2  Mikko Uola : Jääkärimurha Turussa 1921, Vapaussoturi-lehti 5/2015 (Arkistoitu – Internet Archive)
3. ↑  Enso-Gutzeit, Tainionkosken tehtaat (Elinkeinoelämän Keskusarkisto ELKA) (Arkistoitu – Internet Archive)
4. ↑  Suomen Etelä-Amerikan Linja (Äänimeri-sivusto)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
*Tämä artikkeli käsittelee säveltäjää. Johan David Zander oli myös sotilas.*
**Johan David Zander** (15. lokakuuta 1752 Tukholma – 21. helmikuuta 1796 Tukholma) oli ruotsalainen säveltäjä, viulisti ja kapellimestari. Hän oli vuodesta 1772 kuninkaallisen hovin palveluksessa, vuodesta 1788 lähtien toisena konserttimestarina. Vuonna 1784 hänestä tuli myös Carl Stenborgin teatterin pääkapellimestari. Zanderista tehtiin Ruotsin kuninkaallisen musiikkiakatemian jäsen vuonna 1788. Hän oli monipuolinen muusikko, mutta eniten hän vaikutti koomisten oopperoiden säveltäjänä.

Muusikkoperheeseen syntynyt Zander esiintyi orkesteri- ja kamarimuusikon tehtäviensä ohella usein solistina. Vaikka hän oli taustaltaan viulisti, hän soitti välillä myös alttoviulua ja selloa. Näyttämömusiikin säveltäjänä Zander debytoi vuonna 1781 teoksella *Kopparslagaren*, jonka sanat ovat Carl Envallssonin käsialaa. Teos osoittautui suureksi menestykseksi.

25. tammikuuta 1784 Ruotsin ritarihuoneen suuressa salissa juhlittiin Kustaa III:n syntymäpäiviä, joiden yhteydessä hovikapellimestari Francesco Antonio Uttini johti kokonaan Zanderin töistä koostuneen konsertin, jossa säveltäjä myös itse esiintyi viulusolistina. Zander myös johti itse kapellimestarina Joseph Haydnin ja Carl Stamitzin teosten esityksiä. Haydnin vaikutus kuuluu hänen omissa sävellyksissään. Hänen uskotaan lähteneen Stenborgin teatterin palveluksesta vuonna 1794, mutta hän jatkoi työskentelyä hovikappelissa.

Ainoa Zanderin säilynyt suurimuotoinen orkesteriteos on neliosainen sinfonia B-duurissa (1785). Hänen säveltämistään konsertoista yksikään ei ole säilynyt. Pianokappaleita, kappaleita pianolle ja viululle sekä eräs harppusävellys ilmestyivät painettuina Olof Åhlströmin julkaisussa *Musikaliskt tidsfördrif*. Pianosäesteisiä lauluja ja aarioitakin on säilynyt; kamarimusiikkiin kuuluu kolme jousikvartettoa, jotka ovat todennäköisesti peräisin 1770-luvulta.

Lähteet
-------

1. 1 2 3 4  Swedish Musical Heritage: Johan Zander

Aiheesta muualla
----------------

* IMSLP: Johan David Zander: nuotteja

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* RISM

 |

 |
**Tsuyoshi Yamanaka** (jap. 山中 毅, *Yamanaka Tsuyoshi*, 18. tammikuuta 1939 Wajima, Ishikawan prefektuuri – 10. helmikuuta 2017 Tokio) oli japanilainen uimari, olympiamitalisti ja maailmanennätysmies.

Yamanaka oli aikakautensa parhaita vapaauimareita. Hän kilpaili kolmissa kesäolympialaisissa ja saavutti neljä hopeamitalia: Melbournessa 1956 400 ja 1 500 metrin vapaauinneissa ja Roomassa 1960 400 metrin vapaauinnissa sekä 4 × 200 metrin vapaauintiviestissä. Jokaisella henkilökohtaisella mitalimatkallaan hänet voitti Australian Murray Rose. Yamanaka kilpaili myös Tokion kesäolympialaisissa 1964. Hän ui urallaan 200 ja 400 metrin vapaauinneissa sekä viesteissä yhteensä 14 maailmanennätystä.

Vuonna 1983 Yamanaka nimettiin International Swimming Hall of Fameen. Hän kuoli 78-vuotiaana keuhkokuumeeseen Tokiossa sairaalassa 10. helmikuuta 2017.

Lähteet
-------

* Profiili (Arkistoitu – Internet Archive) ishof.org (englanniksi)
* Tsuyoshi Yamanaka Bio, Stats, and Results (Arkistoitu – Internet Archive) Olympics at the Sports-Reference.com (englanniksi)

### Viitteet

1. ↑  Olympics at the Sports-Reference.com
2. ↑  ishof.org
3. ↑  Decorated Olympic swimmer Yamanaka dies at 78 *The Japan Times*.  14.2.2017. Viitattu 1.6.2017. (englanniksi)

Aiheesta muualla
----------------

* Kuvia tai muita tiedostoja aiheesta **Tsuyoshi Yamanaka** Wikimedia Commonsissa

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Japani

 |
|  |
| Tieteilijät | 
* CiNii

 |

 |
**Metsämaan kirkonkylä** on kirkonkylä ja entinen taajama Metsämaalla Loimaalla. Vuosina 1976–2005 se oli osa Loimaan kuntaa, johon Metsämaan kunta liitettiin vuonna 1976, ja vuodesta 2005 se on ollut ollut osa Loimaan kaupunkia. Metsämaan kirkonkylä sijaitsee valtatien 9 pohjoispuolella ja valtatien 2 eteläpuolella Kojonjoen varrella. Kirkonkylän kautta kulkee valtatiet 9 ja 2 yhdistävä yhdystie 2294, jonka lisäksi Hirvikoskelta kylään vie yhdystie 2292. Kirkonkylä on Metsämaan kunnan entinen kuntakeskus, ja siellä sijaitsee Metsämaan kirkko.

Vuoden 1960 väestönlaskennassa Metsämaan kirkonkylä muodosti 314 asukkaan taajaman, jonka pinta-ala oli 3,2 neliökilometriä. Vuoden 1970 väestönlaskennassa taajaman väkiluku oli laskenut 265 asukkaaseen ja pinta-ala 2,69 neliökilometriin. Vuoden 2011 taajamarajauksessa Metsämaan kirkonkylä ei enää muodosta taajamaa, kun edellytyksenä tilastollisen taajaman muodostumiselle on yli 200 asukkaan taajaan asuttu alue.

Varsinaisten taajamien ulkopuolella Metsämaan kirkonkylä muodosti vuonna 2005 yli 40 asukkaan kyläalueen, joka sijoittui osaksi kaupunkiseutujen lievealueiden ulkopuolista syrjäistä maaseutua, mutta jonka väestö oli kasvanut yli 0,2 % vuodessa. Tällaisen kyläalueen se oli muodostanut myös jo vuonna 1980 tehdyssä kylärajauksessa. Kyläalueen palveluihin kuuluivat vielä vuonna 2005 koulu ja kauppa.

Suhteessa kyläjakoon Metsämaan kirkonkylän taajaan rakennettu alue eli nykyinen kyläalue ja aiempi taajama sijoittuu pääosin Kallion kylään ja pienemmältä osaltaan Metsämaan kylään. Metsämaan kirkko sijaitsee kylien rajalla Kallion kylän puolella, puolessa välissä Kallion ja Metsämaan kylien historiallisia kylätontteja.

Lähteet
-------

* Helminen, Ville & Ristimäki, Mika: *Kyläasutuksen kehitys kaupunkiseuduilla ja maaseudulla*. Suomen ympäristö 24. Helsinki: Ympäristöministeriö, 2008. Julkaisun verkkoversio (viitattu 6.3.2016).

### Viitteet

1. ↑  Eskola, Aarne ym. (neuvottelukunta); Tarmio, Hannu; Papunen, Pentti ja Korpela, Kalevi (toim.): *Suomenmaa: maantieteellis-yhteiskunnallinen tieto- ja hakuteos. 5, Lieksa – Närpiö*, s. 190. Porvoo: WSOY, 1973. ISBN 951-0-00650-5.
2. ↑  *Yleinen väestölaskenta 1960 II: Väestön ikä, siviilisääty, pääkieli ym.*. Suomen virallinen tilasto VI C:103. Helsinki: Tilastollinen päätoimisto, 1963.
3. ↑  *Väestölaskenta 1970 Osa IV: Taajamat 1960–1970*. Suomen virallinen tilasto VI C:104. Helsinki: Tilastokeskus, 1976.
4. ↑  Taajamat väkiluvun ja väestöntiheyden mukaan 31.12.2011  8.2.2013. Tilastokeskus. Viitattu 22.3.2013. [vanhentunut linkki]
5. ↑  Helminen & Ristimäki 2005: 13–14, 33.
6. ↑  Helminen & Ristimäki 2005: 49.
7. ↑  Helminen & Ristimäki 2005: 68.
8. 1 2  *Peruskartta* 1:20 000. 2111 11 Metsämaa.  Helsinki: Maanmittaushallitus, 1983.  Kartan verkkoversio MML:n Vanhat painetut kartat -palvelussa (jpg) (viitattu 7.3.2016)
9. ↑  Karttalinkki, Maisemahistorialliset kartat, Metsämaa *Lounaispaikan karttapalvelu*. Lounaispaikka. Viitattu 7.3.2016.
*Tämä artikkeli käsittelee arabialaista hā’-kirjainta* (ه)*. Arabialaisia kirjaimia ovat myös ḥā’* (ح) *ja ḫā’* (خ)*.*
Hā’-kirjaimen itsenäinen muoto.
**Hā’** (arab. هاء‎, *hā’*, pers. ‏ه‎, *he*) on arabialaisen kirjaimiston 26. kirjain. Se vastaa heprealaisen kirjaimiston kirjainta he (ה). Kirjaimen äännearvo on arabiassa ja persiassa [h]. Persiassa hā’ voi ilmaista myös vokaalia [e] sanan lopussa.

Itsenäisenä kirjaimena hā’ kirjoitetaan ympyränä (ه). Seuraavaan kirjaimeen liitettynä se kirjoitetaan muodossa هـ (esim. ها *hā*), ja sanan lopussa edeltävään kirjaimeen liitettynä sen kirjoitusasu on ـه (esim. له *lh*). Kun hā’ liittyy sanan keskellä sekä edeltävään että seuraavaan kirjaimeen, se kirjoitetaan ـهـ (esim. لها *lhā*).

Urdussa käytetään kahta hā’n varianttia. Konsonanttinen hā’ (urduksi *choṭī he*) on mykkä sanan lopussa ja ilmaisee muualla konsonanttia [h]. Toinen variantti, *do cašmī he* (ھ), ilmaisee edellisen konsonantin aspiroitumista (esim. پ [p] → پھ [pʰ]). Urdun hā’-kirjaimet poikkeavat arabian ja persian kirjoitusasusta. *Choṭī he* kirjoitetaan itsenäisenä ہ, alussa ہـ (esim. ہا *hā*), lopussa ـہ (esim. لہ *lh*) ja keskellä ـہـ (esim. لہا *lhā*). *Do cašmī he* kirjoitetaan itsenäisenä ھ (esim. دھ *dh*) ja edelliseen kirjaimeen liitettynä ـھـ (esim. تھ *th*).

Arabian kielessä käytetään kahdella pisteellä varustettua hā’-kirjainta (ة) ilmaisemaan feminiinin päätettä [t]. Arabiaksi tätä kirjainta kutsutaan nimellä *tā’ marbūṭa* (sidottu tā’).

Huomautukset
------------

1. ↑  Dāl-kirjainta ei koskaan liitetä sitä seuraavaan kirjaimeen, joten *dh*-yhdistelmässä hā’-kirjain kirjoitetaan itsenäisessä muodossa.

Lähteet
-------

* Daniels, Peter T.: *The World’s Writing Systems*. Oxford University Press, 1996. ISBN 978-0-19-507993-7. (englanniksi)

### Viitteet

1. 1 2 3  Bauer, Thomas: "Arabic Writing". Daniels 1996. Teoksen verkkoversio (viitattu 2.11.2014)
2. 1 2  Kaye, Alan S.: "Adaptations of Arabic Script – Persian". Daniels 1996. Teoksen verkkoversio (viitattu 2.11.2014)
3. ↑  Kaye, Alan S.: "Adaptations of Arabic Script – Urdu". Daniels 1996. Teoksen verkkoversio (viitattu 2.11.2014)
4. ↑  Ager, Simon: Urdu *Omniglot*. Viitattu 2.11.2014. (englanniksi)
**Metsänhakkuuilmoitus** on Metsäkeskuksen ylläpitämä julkinen rekisteri kaikista Suomen metsänhakkuista. Metsänomistaja on velvollinen aikaisintaan kolme vuotta ja viimeistään 10 päivää ennen työn aloittamista tekemään hakkuuaikeistaan ilmoituksen Metsäkeskukselle, joka julkaisee kaikki hakkuut julkisesti internetissä ja niitä voi selata muun muassa karttapalvelussa. Rekisteristä selviää hakkuun pinta-ala, hakkuutyyppi, sijainti ja luontoarvo mutta ei metsänomistajan henkilötietoja tai urakoitsijaa. Hakkuuilmoitusta ei tarvitse tehdä jos hakattavan puuston läpimitta on alle 13 cm, kuten kotitarve polttopuusta tai taimikosta. Myöskään ojan tai tien pientareilla sekä sähkölinjalla tehtävistä hakkuista ei tarvitse ilmoittaa Metsäkeskukselle.Metsäkeskus seuraa hakkuita muun muassa satelliittikuvien avulla.

Lähteet
-------

1. ↑  Hakkuuaikomukset Metsäkeskus. Viitattu 6.10.2021.
2. ↑  Juhana Simula: Metsäkeskuksen satelliittivalvonta tehostaa metsälain valvontaa - Laiminlyöntejä edellisvuotta vähemmän *Maaseudun tulevaisuus*.  27.6.2021. Maaseudun tulevaisuus. Viitattu 6.10.2021.
3. ↑  Metsärikkomusten jäljille päästään entistä paremmin *Mediatiedote*.  25.3.2020. Metsäkeskus. Viitattu 6.10.2021.